9. การจัดการ

ตั้งแต่วันที่ศาลมีคำสั่งให้ฟื้นฟูกิจการของบริษัท และแต่งตั้งผู้ทำแผนเมื่อวันที่ 19 กุมภาพันธ์ 2544
บรรดาอำนาจหน้าที่ในการจัดการกิจการและทรัพย์สินของบริษัทและสิทธิตามกฎหมายของผู้ถือหุ้นของบริษัท
ยกเว้นสิทธิที่จะได้รับเงินปันผล ตกแก่ผู้ทำแผนตามมาตรา 90/25 แห่งพระราชบัญญัติล้มละลาย
พุทธศักราช 2483 ต่อมาเมื่อวันที่ 2 ตุลาคม 2544
เมื่อศาลได้มีคำสั่งเห็นชอบด้วยแผนฟื้นฟูกิจการของบริษัท โดยมีบริษัท เอเชียน อินเตอร์เนชั่นแนล
แพลนเนอร์ส จำกัด เป็นผู้บริหารแผน
บรรดาสิทธิและอำนาจหน้าที่ของผู้ทำแผนตกเป็นของผู้บริหารแผนตามมาตรา 90/59
แห่งพระราชบัญญัติล้มละลาย พุทธศักราช 2483 ผู้บริหารแผนได้ได้ดำเนินการต่างๆ
โดยปฏิบัติตามเงื่อนไขที่ระบุไว้ในแผนฟื้นฟูกิจการได้อย่างครบถ้วน
บริษัทจึงยื่นคำขอออกจากขบวนการฟื้นฟูกิจการต่อศาล วันที่ 12 เมษายน 2547
ศาลล้มละลายกลางได้มีคำสั่งให้ยกเลิกการฟื้นฟูกิจการของบริษัท
อำนาจหน้าที่ในการจัดการและทรัพย์สินของบริษัท จึงกลับคืนสู่ผู้บริหารเดิม

9.1 โครงสร้างการจัดการ

ปัจจุบัน โครงสร้างการจัดการของบริษัท ประกอบด้วยคณะกรรมการบริษัท 1
คณะและคณะอนุกรรมการ 4 คณะ ได้แก่ คณะกรรมการบริษัท คณะกรรมการตรวจสอบ
คณะกรรมการสรรหาชื่อบุคคลเพื่อเสนอเป็นกรรมการบริษัท
คณะกรรมการพิจารณาค่าตอบแทนและทรัพยากรมนุษย์และ คณะกรรมการบริหาร รวม 5 ชุด
ดังมีรายละเอียดต่อไปนี้

(ก) คณะกรรมการบริษัท

  คณะกรรมการบริษัท ณ วันที่ 31 ธันวาคม 2550 ประกอบด้วย

+-----+---------------------+------------------------------------------+
| ล   | รายชื่อ               | ตำแหน่ง                                   |
| ำดับ |                     |                                          |
+-----+---------------------+------------------------------------------+
| 1   | ดร.ธวัชชัย นาคะตะ     | ประธานกรรมการ                            |
+-----+---------------------+------------------------------------------+
| 2   | นายชายนิด โง้วศิริมณี    | ประธานเจ้าหน้าที่บริหาร                       |
+-----+---------------------+------------------------------------------+
| 3   | นางวนิดา ไวยาวัจมัย *  | กรรมการ                                  |
+-----+---------------------+------------------------------------------+
| 4   | นายวิชัย สิงห์วิชา *     | กรรมการ                                  |
+-----+---------------------+------------------------------------------+
| 5   | ดร.ธีระชน มโนมัยพิบูลย์  | กรรมการ                                  |
+-----+---------------------+------------------------------------------+
| 6   | นายไพรัตน์ เสนาจักร์    | กรรมการ                                  |
+-----+---------------------+------------------------------------------+
| 7   | นางพาณีพรรณ ทิสาพงศ์ * | กรรมการ                                  |
+-----+---------------------+------------------------------------------+
| 8   | นายปราโมทย์ เริ่มยินดี   | กรรมการ                                  |
|     | ****                |                                          |
+-----+---------------------+------------------------------------------+
| 9   | นายวิทยา เนติวิวัฒน์     | กรรมการ                                  |
+-----+---------------------+------------------------------------------+
| 10  | นายคา เคย์ ยิบ *      | กรรมการ                                  |
+-----+---------------------+------------------------------------------+
| 11  | Mr. David Bryce Van | กรรมการ                                  |
|     | Oppen **            |                                          |
+-----+---------------------+------------------------------------------+
| 12  | นายวีระยุค พันธุเพชร    | กรรมการ กรรมการอิสระ                      |
|     | ***                 | และประธานกรรมการตรวจสอบ                  |
+-----+---------------------+------------------------------------------+
| 13  | นายสมศักดิ์ โตรักษา     | กรรมการ กรรมการอิสระ และกรรมการตรวจสอบ    |
+-----+---------------------+------------------------------------------+
| 14  | ดร.ธรรมนูญ อานันโทไทย | กรรมการ กรรมการอิสระ และกรรมการตรวจสอบ    |
+-----+---------------------+------------------------------------------+

โดยมี นายปราโมทย์ เริ่มยินดี เป็นเลขานุการคณะกรรมการบริษัท

หมายเหตุ * กรรมการลาออก

** ได้รับการแต่งตั้งแทน นาย คา เคย์ ยิบ ที่ลาออก ตามมติที่ประชุมคณะกรรมการบริษัท เมื่อวันที่
2

เมษายน 2550

*** ได้รับการแต่งตั้ง ตามมติที่ประชุมสามัญผู้ถือหุ้น เมื่อวันที่ 30 เมษายน 2550

**** ครบกำหนดออกตามวาระ และสละสิทธิ์ไม่รับการเสนอชื่อเป็นกรรมการอีก

กรรมการผู้มีอำนาจลงนาม 

กรรมการผู้มีอำนาจลงนามผูกพันบริษัทประกอบด้วย 

1) ดร.ธวัชชัย นาคะตะ นายชายนิด โง้วศิริมณี ดร.ธีระชน มโนมัยพิบูลย์ นายไพรัตน์ เสนาจักร์ กรรมการสองในสี่คนนี้ ลงลายมือชื่อร่วมกันและประทับตราสำคัญของบริษัท 

ขอบเขตอำนาจหน้าที่และความรับผิดชอบของคณะกรรมการบริษัท

คณะกรรมการบริษัท เป็นผู้มีอำนาจหน้าที่ในการตัดสินใจ
และดูแลการดำเนินงานของบริษัทให้เป็นไปตามวัตถุประสงค์ ข้อบังคับ มติประชุมผู้ถือหุ้น
และกฎหมาย เว้นแต่การตัดสินใจหรือการดำเนินงานในเรื่องที่ตามกฎหมาย ประกาศ
และข้อกำหนดของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย กำหนดให้ต้องรับการอนุมัติจากที่ประชุมผู้ถือหุ้น
ซึ่งคณะกรรมการบริษัทจะต้องได้รับอนุมัติจากที่ประชุมผู้ถือหุ้นก่อนจึงจะดำเนินการได้
โดยที่ข้อบังคับของบริษัทได้ให้อำนาจคณะกรรมการบริษัท แต่งตั้งคณะกรรมการบริหาร
เพื่อทำหน้าที่ควบคุมการดูแลกิจการรายวันของบริษัทให้เป็นไปตามแนวนโยบายและงบประมาณที่ได้รับอนุมัติจากคณะกรรมการบริษัท
และกิจการอื่นตามที่คณะกรรมการบริษัทมอบหมายซึ่งได้แก่
การอนุมัติการดำเนินงานตามขอบเขตอำนาจที่คณะกรรมการบริษัทได้ให้ไว้
และการกลั่นกรองเรื่องใด ๆ
ที่อยู่นอกเหนือขอบเขตอำนาจของตนเพื่อเข้าสู่การพิจารณาของคณะกรรมการบริษัท นอกจากนี้
ข้อบังคับได้ให้อำนาจคณะกรรมการบริษัท มีสิทธิแต่งตั้งเจ้าหน้าที่ หรือคณะทำงานอื่น ๆ
เพื่อช่วยเหลือคณะกรรมการในการบริหารงานได้ด้วย

(ข) คณะกรรมการตรวจสอบ

คณะกรรมการตรวจสอบของบริษัท ณ วันที่ 31 ธันวาคม 2550 ประกอบด้วยกรรมการอิสระจำนวน
3 คน ดังนี้

+------+-------------------------+------------------------------------+
| ลำดับ | รายชื่อ                   | ตำแหน่ง                             |
+------+-------------------------+------------------------------------+
| 1    | นายวีระยุค พันธุเพชร *      | ประธานกรรมการตรวจสอบ               |
+------+-------------------------+------------------------------------+
| 2    | นายสมศักดิ์ โตรักษา         | กรรมการตรวจสอบ                     |
+------+-------------------------+------------------------------------+
| 3    | ดร.ธรรมนูญ อานันโทไทย     | กรรมการตรวจสอบ                     |
+------+-------------------------+------------------------------------+

โดยมี นางสาวดวงพร เริ่มยินดี เป็นเลขานุการคณะกรรมการตรวจสอบ

หมายเหตุ: * ได้รับการแต่งตั้งแทน ดร.ธวัชชัย นาคะตะตามมติที่ประชุมคณะกรรมการบริษัท
เมื่อวันที่

30 เมษายน 2550

ขอบเขตอำนาจหน้าที่และความรับผิดชอบของคณะกรรมการตรวจสอบ

1.  กำกับดูแลการดำเนินงานของบริษัท ให้มีการบริหารงานด้วยความซื่อสัตย์สุจริต โปร่งใส
    และรับผิดชอบต่อผู้ถือหุ้นของบริษัท

2.  ดำเนินการให้เป็นที่มั่นใจว่า กรรมการบริหาร
    และผู้บริหารของบริษัทได้บริหารงานให้เป็นไปตามนโยบายของบริษัทอย่างถูกต้อง
    ครบถ้วนและมีมาตรฐาน

3.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอและเชื่อถือได้
    ตลอดจนมีการเปิดเผยข้อมูลที่ครบถ้วนและเพียงพอโดยการประสานงานกับผู้สอบบัญชีภายนอก
    และผู้บริหารที่รับผิดชอบจัดทำรายงานทางการเงิน ทั้งรายไตรมาสและประจำปี
    หรือตามที่คณะกรรมการบริษัท และ/หรือคณะกรรมการบริหารร้องขอ

4.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ
    โดยการสอบทานร่วมกับผู้ตรวจสอบภายในและผู้สอบบัญชี

5.  พิจารณาคัดเลือกผู้สอบบัญชีและกำหนดค่าตอบแทน
    แล้วเสนอต่อคณะกรรมการเพื่อขออนุมัติจากที่ประชุมผู้ถือหุ้น โดยคำนึงถึงความน่าเชื่อถือ
    ความเพียงพอของทรัพยากรบุคคล ปริมาณการสอบบัญชีของสำนักงานตรวจสอบบัญชี
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีบริษัท

6.  ดูแลให้บริษัทปฏิบัติตามข้อกำหนดของกฎหมาย
    สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
    และหน่วยงานอื่นที่เกี่ยวข้อง

7.  ดูแลไม่ให้เกิดความขัดแย้งทางผลประโยชน์
    โดยการสอบทานการทำรายการระหว่างกันของบุคคลที่เกี่ยวข้องกัน
    และประสานงานกับผู้สอบบัญชี
    รวมถึงพิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

8.  จัดทำรายงานการกำกับดูแลของคณะกรรมการตรวจสอบและเปิดเผยไว้ในรายงานประจำปีของบริษัท
    โดยในรายงานดังกล่าวจะต้องประกอบด้วยข้อมูลอย่างน้อยในเรื่องดังต่อไปนี้

-   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความถูกต้องครบถ้วนและเชื่อถือได้

-   ความเห็นถึงความพอเพียงของระบบการควบคุมภายในของบริษัท

-   เหตุผลที่เชื่อว่า ผู้สอบบัญชีของบริษัทมีความเหมาะสมที่จะได้รับแต่งตั้งต่อไปอีกวาระหนึ่ง

-   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

9.  พิจารณาแผนงานการตรวจสอบของฝ่ายตรวจสอบภายใน

10. สอบทานหลักฐานการตรวจสอบภายใน หากพบหรือสันนิษฐานว่าอาจมีการทุจริตเกิดขึ้น
    ตลอดจนถึงความบกพร่องหรือไม่เพียงพอของระบบการควบคุมภายในและรายงานต่อคณะกรรมการบริษัทเพื่อพิจารณา

11. พิจารณาผลการตรวจสอบของฝ่ายตรวจสอบภายใน ข้อเสนอแนะของผู้สอบบัญชี
    รวมถึงวิธีการติดตามผล

12. คณะกรรมการตรวจสอบมีอำนาจตรวจสอบ สอบทาน รวมทั้งเชิญกรรมการบริหาร
    ผู้บริหารที่เกี่ยวข้อง ที่ปรึกษา และผู้สอบบัญชี
    มาเข้าร่วมประชุมเพื่อรับทราบข้อมูลอันเป็นประโยชน์
    รวมถึงแสวงหาความเห็นที่เป็นอิสระจากที่ปรึกษาทางวิชาชีพอื่นใด
    เมื่อเห็นว่าจำเป็นด้วยค่าใช้จ่ายของบริษัท
    เพื่อให้การปฏิบัติงานภายใต้หน้าที่รับผิดชอบสำเร็จลุล่วงด้วยดี

13. ปฏิบัติการอื่นใดตามที่คณะกรรมการของบริษัทมอบหมาย เช่น
    การทบทวนนโยบายการบริหารทางการเงินและความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร

ทั้งนี้ คณะกรรมการตรวจสอบมีวาระการดำรงตำแหน่งคราวละ 3 ปี
หรือเท่ากับวาระที่คงเหลือในคณะกรรมการบริษัท
และจะแต่งตั้งใหม่โดยคณะกรรมการบริษัทเมื่อครบกำหนดวาระ

คุณสมบัติกรรมการอิสระ

คุณสมบัติกรรมการอิสระเป็นไปตามประกาศคณะกรรมการกำกับหลักทรัพย์และตลาดหลักทรัพย์ที่ กจ.
12/2543 เรื่องการขออนุญาตและการอนุญาตให้เสนอขายหุ้นที่ออกใหม่
และเป็นไปตามคุณสมบัติกรรมการตรวจสอบตามข้อบังคับของตลาดหลักทรัพย์แห่งประเทศไทย

(ค) คณะกรรมการสรรหาชื่อบุคคลเพื่อเสนอเป็นกรรมการบริษัท

คณะกรรมการสรรหาชื่อบุคคลเพื่อเสนอเป็นกรรมการบริษัท ณ วันที่ 31 ธันวาคม 2550 มีจำนวน 3
คน ดังนี้

+------+-------------------------+------------------------------------+
| ลำดับ |  รายชื่อ                  |  ตำแหน่ง                            |
+------+-------------------------+------------------------------------+
| 1    | ดร.ธรรมนูญ อานันโทไทย     | ประธานคณะกรรมการสรรหาฯ             |
+------+-------------------------+------------------------------------+
| 2    | นายสมศักดิ์ โตรักษา         | กรรมการสรรหาฯ                      |
+------+-------------------------+------------------------------------+
| 3    | นายวิทยา เนติวิวัฒน์         | กรรมการสรรหาฯ                      |
+------+-------------------------+------------------------------------+

ขอบเขตอำนาจหน้าที่และความรับผิดชอบของคณะกรรมการสรรหาชื่อบุคคลเพื่อเสนอเป็นกรรมการของบริษัท

  1.
  คัดเลือกและสรรหาบุคคลที่มีความเหมาะสมในการเป็นกรรมการบริษัทเพื่อเสนอชื่อผู้ได้รับการคัดเลือกต่อที่ประชุมคณะกรรมการบริษัท
  และหรือนำเสนอต่อที่ประชุมผู้ถือหุ้นเพื่อขอมติแต่งตั้งต่อไป

  2. การพิจารณาคัดสรรบุคคลดังกล่าว คณะกรรมการจะต้องพิจารณาถึงคุณวุฒิ
  ความรู้ความสามารถ รวมทั้งประสบการณ์ที่เกี่ยวข้องในการเป็นกรรมการบริษัท
  ซึ่งหัวข้อในการคัดสรรดังกล่าว จะต้องมีส่วนที่เป็นประโยชน์ต่อการดำเนินกิจการของบริษัท
  นอกจากนี้ คณะกรรมการยังต้องพิจารณาถึงคุณสมบัติของผู้ที่จะถูกเสนอชื่อดังกล่าว
  จะต้องไม่มีลักษณะต้องห้ามตามกฎหมาย โดยเฉพาะอย่างยิ่ง
  คณะกรรมการจะต้องพิจารณาถึงคุณสมบัติของผู้ที่จะเสนอชื่อเป็นกรรมการอิสระและกรรมการตรวจสอบเป็นพิเศษ

  3. ในการคัดสรรผู้เข้าเสนอชื่อในตำแหน่งกรรมการอิสระและกรรมการตรวจสอบนั้น
  คณะกรรมการสรรหาจะต้องคำนึงถึง

  - ผู้ได้รับการคัดเลือกต้องถือหุ้นของบริษัท บริษัทร่วม บริษัทในเครือ
  หรือบริษัทที่เกี่ยวข้องกันไม่เกินร้อยละ 5 ของทุนชำระแล้วของ แต่ละบริษัท ทั้งนี้
  การนับจำนวนหุ้นให้นับรวมการถือหุ้นของ ผู้ที่เกี่ยวข้อง เช่น คู่สมรส
  บุตรที่ยังไม่บรรลุนิติภาวะด้วย

  - ผู้ได้รับการเสนอชื่อต้องไม่ใช่ผู้เกี่ยวข้องหรือเป็นญาติสนิทของ ผู้บริหาร
  หรือผู้ถือหุ้นรายใหญ่ของบริษัท

  - ผู้รับการคัดเลือกต้องไม่มีผลประโยชน์หรือส่วนได้เสียไม่ว่าทางตรงหรือทางอ้อม
  ทั้งในด้านการเงิน และการบริหารของบริษัทในเครือ บริษัทร่วม
  หรือเป็นผู้ถือหุ้นรายใหญ่ของบริษัท

  4. ผู้ได้รับการคัดสรรสามารถปฏิบัติหน้าที่และแสดงความเห็นหรือรายงาน
  ผลการปฏิบัติงานตามหน้าที่ได้รับมอบหมายได้โดยอิสระ และไม่อยู่ภายใต้การควบคุมของผู้บริหาร
  ผู้ถือหุ้นรายใหญ่ของบริษัท รวมทั้ง ผู้ที่เกี่ยวข้องหรือญาติสนิทของบุคคลดังกล่าว

การนำเสนอชื่อผู้ได้รับการคัดสรรเพื่อเสนอชื่อให้เป็นกรรมการบริษัทต่อที่ประชุมคณะกรรมการบริษัทนั้น
คณะกรรมการสรรหาฯ ต้องดำเนินการคัดสรรและเสนอชื่อบุคคลเพียงเท่าที่
จำเป็นจะต้องแต่งตั้งเป็นกรรมการบริษัทเท่านั้น เว้นแต่คณะกรรมการสรรหาฯ
ไม่สามารถพิจารณาและตกลงกันในคณะกรรมการสรรหาฯ ได้ไม่ว่าเหตุใด ๆ ก็ตาม
คณะกรรมการสรรหาฯจึงสามารถนำเสนอชื่อผู้อยู่ในข่ายการคัดสรรทั้งหมดต่อคณะกรรมการบริษัท
เพื่อให้คณะกรรมการบริษัทพิจารณาและมีมติเลือกผู้ได้รับการคัดสรรเอง

(ง) คณะกรรมการพิจารณาค่าตอบแทนและทรัพยากรมนุษย์

คณะกรรมการพิจารณาค่าตอบแทนและทรัพยากรมนุษย์ ณ วันที่ 31 ธันวาคม 2550 มีจำนวน 3 คน
ดังนี้

+------+-------------------------+------------------------------------+
| ลำดับ |  รายชื่อ                  |  ตำแหน่ง                            |
+------+-------------------------+------------------------------------+
| 1    | ดร.ธวัชชัย นาคะตะ         | ประธานคณะกรรมการพิจารณาค่าตอบแทนฯ    |
+------+-------------------------+------------------------------------+
| 2    | ดร.ธรรมนูญ อานันโทไทย     | กรรมการพิจารณาค่าตอบแทนฯ             |
+------+-------------------------+------------------------------------+
| 3    | นายวิทยา เนติวิวัฒน์         | กรรมการพิจารณาค่าตอบแทนฯ             |
+------+-------------------------+------------------------------------+

ขอบเขตอำนาจหน้าที่และความรับผิดชอบของคณะกรรมการพิจารณาค่าตอบแทนและทรัพยากรมนุษย์

  1. พิจารณานโยบายและหลักเกณฑ์ในการพิจารณาจ่ายค่าตอบแทนสำหรับประธานเจ้าหน้าที่บริหาร
  กรรมการ และที่ปรึกษาของบริษัท

  2. พิจารณากำหนดค่าตอบแทนประจำปี การปรับเงินเดือนประจำปี
  รวมทั้งการปรับเงินเดือนระหว่างปี
  รวมทั้งผลประโยชน์อื่นอันเป็นการตอบแทนการทำงานของฝ่ายบริษัทและพนักงานทุกระดับ

  3. พิจารณาระเบียบการจ้างงาน ระเบียบการทำงาน
  และพิจารณาเกณฑ์การลงโทษให้เหมาะสมและเป็นธรรมต่อพนักงานบริษัท

  4. คณะกรรมการพิจารณาค่าตอบแทนและทรัพยากรมนุษย์รับผิดชอบ
  โดยตรงต่อคณะกรรมการบริษัท และมีหน้าที่ชี้แจง
  ตอบคำถามเกี่ยวกับค่าตอบแทนพนักงานทุกระดับในที่ประชุมคณะกรรมการบริษัท

(จ) คณะกรรมการบริหาร

  คณะกรรมการบริหารของบริษัท ณ วันที่ 31 ธันวาคม 2550 มีจำนวน 10 คน ดังนี้

+-------+----------------------------+--------------------------------+
| ลำดับ  | รายชื่อ                      | ตำแหน่ง                         |
+=======+============================+================================+
| 1     | นายชายนิด โง้วศิริมณี           |   ประธานเจ้าหน้าที่บริหาร           |
+-------+----------------------------+--------------------------------+
| 2     | นายปราโมทย์ เริ่มยินดี          |   กรรมการบริหาร และ             |
|       |                            |                                |
|       |                            |   เลขานุการคณะกรรมการบริหาร      |
+-------+----------------------------+--------------------------------+
| 3     | นางวนิดา ไวยาวัจมัย           |   กรรมการบริหาร                 |
+-------+----------------------------+--------------------------------+
| 4     | นายวิชัย สิงห์วิชา              |   กรรมการบริหาร                 |
+-------+----------------------------+--------------------------------+
| 5     | นางพาณีพรรณ ทิสาพงศ์ *        |   กรรมการบริหาร                 |
+-------+----------------------------+--------------------------------+
| 6     | นายไพรัตน์ เสนาจักร์           |   กรรมการบริหาร                 |
+-------+----------------------------+--------------------------------+
| 7     | ดร.ธีระชน มโนมัยพิบูลย์         |   กรรมการบริหาร                 |
+-------+----------------------------+--------------------------------+
| 8     | นายสุรศักดิ์ วัชรพงศ์ปรีชา        | กรรมการบริหาร                   |
+-------+----------------------------+--------------------------------+
| 9     | นางสาวสุพีร์ เรี่ยวเดชะ         | กรรมการบริหาร                   |
+-------+----------------------------+--------------------------------+
| 10    | นายกฤตภาส พงศ์ภัควัตร         |   กรรมการบริหาร                 |
+-------+----------------------------+--------------------------------+

หมายเหตุ: * นางพาณีพรรณ ทิสาพงศ์ ลาออก เมื่อวันที่ 15 สิงหาคม 2550

ขอบเขตอำนาจหน้าที่และความรับผิดชอบของคณะกรรมการบริหาร

1.  บริหารงานในเรื่องเกี่ยวกับการดำเนินธุรกิจปกติของบริษัทภายใต้นโยบายของคณะกรรมการบริษัท
    และภายในขอบเขตของกฎหมาย เงื่อนไข กฎระเบียบ หนังสือบริคณห์สนธิ
    และข้อบังคับของบริษัท

2.  พิจารณาการจัดสรรงบประมาณประจำปี เพื่อนำเสนอต่อคณะกรรมการบริษัทพิจารณาอนุมัติ

3.  พิจารณากลั่นกรองโครงการลงทุนต่าง ๆ ของบริษัทเพื่อนำเสนอต่อ คณะกรรมการบริษัท

4.  พิจารณาและอนุมัติการกู้เงินหรือขอสินเชื่อจากสถาบันการเงิน
    รวมตลอดถึงการชำระหรือใช้จ่ายเงินเพื่อธุรกรรมปกติของบริษัท เช่น
    การใช้จ่ายเงินเพื่อลงทุน การจัดซื้อที่ดินและใช้จ่ายเพื่อดำเนินงานต่าง ๆ
    ภายในวงเงินไม่เกิน 100,000,000 บาท (หนึ่งร้อยล้านบาท)

5.  จัดทำ เสนอแนะ และกำหนดนโยบายธุรกิจ
    รวมทั้งกลยุทธ์ทางธุรกิจของบริษัทต่อคณะกรรมการบริษัท

6.  พิจารณาและอนุมัติแผนการตลาด แผนการโฆษณาและประชาสัมพันธ์

7.  ประเมินผลการดำเนินงานของบริษัท ทั้งในด้านการจัดการบริหารทรัพย์สิน
    และการบริหารการเงินเพื่อให้เป็นไปอย่างมีประสิทธิภาพและประสิทธิผล

8.  ปฏิบัติหน้าที่อื่น ๆ ตามที่ได้รับมอบหมายจากคณะกรรมการบริษัท

ทั้งนี้ การมอบหมายอำนาจ หน้าที่ และความรับผิดชอบของคณะกรรมการบริหารนั้น
จะไม่มีลักษณะเป็นการมอบอำนาจ หรือมอบอำนาจช่วงที่ทำให้กรรมการบริหาร
หรือผู้รับมอบอำนาจจากกรรมการบริหาร สามารถอนุมัติรายการที่ตนหรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์) มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัท หรือ บริษัทย่อย
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัท
ที่เป็นไปตามนโยบายและหลักเกณฑ์ที่คณะกรรมการบริษัทได้พิจารณาอนุมัติไว้
ซึ่งเป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย

ที่ประชุมคณะกรรมการบริษัทได้พิจารณา
ปรับผังบริหารองค์กรเพื่อความเหมาะสมกับสภาวะการในปัจจุบัน และได้กำหนดตำแหน่ง ขอบเขต
อำนาจหน้าที่ใหม่ โดยมี ประธานเจ้าหน้าที่บริหาร
เป็นผู้มีหน้าที่จัดการและรับผิดชอบฝ่ายจัดการทั้งหมด

ประธานเจ้าหน้าที่บริหาร

ประธานเจ้าหน้าที่บริหารเป็นผู้บังคับบัญชาสูงสุดของฝ่ายจัดการของบริษัท
มีอำนาจหน้าที่อนุโลมตามอำนาจหน้าที่ของประธานเจ้าหน้าที่บริหารโดยมีหน้าที่ดำเนินการและรายงานผลการดำเนินงานต่อคณะกรรมการบริหาร
คณะกรรมการบริษัท และที่ประชุมผู้ถือหุ้นในกิจการดังต่อไปนี้

  1. กำหนดนโยบาย ทิศทาง และกลยุทธ์ในการดำเนินธุรกิจของบริษัท

  2. กำหนดแผนธุรกิจ งบประมาณ และอำนาจของหน่วยงานภายในบริษัทที่ขึ้นตรงต่อฝ่ายจัดการ
  เพื่อเสนอขอความเห็นชอบต่อคณะกรรมการบริษัท

  3.
  บริหารงานในเรื่องเกี่ยวกับการดำเนินธุรกิจปกติของบริษัทภายใต้นโยบายของคณะกรรมการบริษัท
  และภายในขอบเขตของกฎหมาย เงื่อนไข กฎระเบียบ หนังสือบริคณห์สนธิ และข้อบังคับของบริษัท
  โดยให้คำนึงถึงหลักธรรมาภิบาล

4. ปฏิบัติหน้าที่อื่นตามที่ได้รับมอบหมายจากคณะกรรมการบริษัท

ทั้งนี้การมอบหมายอำนาจ หน้าที่ และความรับผิดชอบของประธานเจ้าหน้าที่บริหารนั้น
จะไม่มีลักษณะเป็นการมอบอำนาจ หรือ มอบอำนาจช่วง ที่ทำให้ประธานเจ้าหน้าที่บริหาร
หรือผู้รับมอบอำนาจจากประธานเจ้าหน้าที่บริหาร
สามารถอนุมัติรายการที่ตนหรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์) มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัท หรือบริษัทย่อย
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัท
ที่เป็นไปตามนโยบายและหลักเกณฑ์ที่คณะกรรมการบริษัทได้พิจารณาอนุมัติไว้
ซึ่งเป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย

2.  การสรรหากรรมการและผู้บริหาร

บริษัทมีคณะกรรมการสรรหาชื่อบุคคลเพื่อเสนอเป็นกรรมการบริษัท โดยคณะกรรมการสรรหา
จะคัดเลือกและสรรหาบุคคลที่มีความเหมาะสมในการเป็นกรรมการบริษัทเพื่อเสนอชื่อผู้ได้รับการคัดเลือกต่อที่ประชุมคณะกรรมการบริษัท
และหรือนำเสนอต่อที่ประชุมผู้ถือหุ้นเพื่อขอมติแต่งตั้งต่อไป โดยคณะกรรมการจะต้องพิจารณาถึงคุณวุฒิ
ความรู้ความสามารถ รวมทั้งประสบการณ์ที่เกี่ยวข้องในการเป็นกรรมการบริษัท
ซึ่งหัวข้อในการคัดสรรดังกล่าว จะต้องมีส่วนที่เป็นประโยชน์ต่อการดำเนินกิจการของบริษัท
(รายละเอียดตามขอบเขต
อำนาจหน้าที่และความรับผิดชอบของคณะกรรมการสรรหาชื่อบุคคลเป็นเพื่อเสนอเป็นกรรมการบริษัท
)

องค์ประกอบและการแต่งตั้งคณะกรรมการบริษัท

ในระหว่างที่บริษัทอยู่ภายใต้การฟื้นฟูกิจการตามพระราชบัญญัติล้มละลายนั้น
อำนาจในการบริหารกิจการของบริษัทจะตกอยู่กับผู้บริหารแผน
กรรมการบริษัทจึงไม่มีอำนาจจัดกิจการของบริษัทแต่อย่างใด ภายหลังยกเลิกการฟื้นฟูกิจการ
การจัดการสรรหากรรมการและการแต่งตั้งกรรมการเป็นดังนี้

ตามข้อบังคับของบริษัท คณะกรรมการของบริษัทมีจำนวนไม่น้อยกว่า 5 คน
และกรรมการจำนวนไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

ในการลงคะแนนเสียงเลือกตั้งกรรมการ ที่ประชุมผู้ถือหุ้นจะเลือกตั้งกรรมการ
โดยให้นับว่าผู้ถือหุ้นมีคะแนนเสียงเท่ากับหนึ่งหุ้นต่อหนึ่งเสียง
และผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

การออกเสียงลงคะแนนเลือกตั้งกรรมการให้ใช้เสียงข้างมาก
หากมีคะแนนเสียงเท่ากันให้ผู้เป็นประธานที่ประชุมเป็นผู้ออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3

ห้ามมิให้กรรมการประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
หรือเข้าเป็นกรรมการในนิติบุคคลอื่นที่ประกอบกิจการ
อันมีสภาพอย่างเดียวกันและเป็นการแข่งขันกับกิจการของบริษัท
เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัทหรือเข้าถือหุ้น
หรือหุ้นกู้เพิ่มขึ้นหรือลดลงในบริษัทหรือบริษัทในเครือ

3.  ค่าตอบแทนกรรมการและผู้บริหาร

    1.  ค่าตอบแทนที่เป็นตัวเงิน

บริษัทมีคณะกรรมการพิจารณาค่าตอบแทนและทรัพยากรมนุษย์
โดยมีขอบเขตอำนาจหน้าที่และความรับผิดชอบ
ในการพิจารณานโยบายและหลักเกณฑ์ในการพิจารณาจ่ายค่าตอบแทนสำหรับประธานเจ้าหน้าที่บริหาร
กรรมการ และที่ปรึกษาของบริษัท รวมทั้งกำหนดค่าตอบแทนประจำปี การปรับเงินเดือนประจำปี
การปรับเงินเดือนระหว่างปี
ผลประโยชน์อื่นอันเป็นการตอบแทนการทำงานของฝ่ายบริษัทและพนักงานทุกระดับ
และพิจารณาระเบียบการจ้างงาน ระเบียบการทำงาน
และพิจารณาเกณฑ์การลงโทษให้เหมาะสมและเป็นธรรมต่อพนักงานบริษัท

9.3.2 ค่าตอบแทนกรรมการบริษัท

ในระหว่างปี 2550 มีค่าตอบแทนในรูปของเบี้ยประชุมสำหรับกรรมการ 13 คน จำนวนทั้งสิ้น
4,980,000 บาท มีค่าตอบแทนในรูปของเบี้ยประชุม กรรมการตรวจสอบ ในปี 2550 รวม 4 คน
เท่ากับ 630,000 บาท

(หมายเหตุ: นอกเหนือจากค่าตอบแทนในรูปของเบี้ยประชุมในฐานะกรรมการบริษัท
กรรมการบริษัทบางคนจะได้รับค่าตอบแทนในรูปเงินเดือนในฐานะที่เป็นผู้บริหารและกรรมการบริหารของบริษัท)

ก.) ค่าตอบแทนฐานะกรรมการบริษัท และกรรมการตรวจสอบ ประจำปี 2549-2550

+-------------------+-------+-------+-------+-------+-------+-------+
| ชื่อ                | เบี้ย   |       |       | เบี้ย   |       |       |
|                   | ประชุม |       |       | ประชุม |       |       |
|                   | ปี     |       |       | ปี     |       |       |
|                   | 2550  |       |       | 2549  |       |       |
+-------------------+-------+-------+-------+-------+-------+-------+
|                   | กร    | กรรม  | ก     | กร    | กรรม  | ก     |
|                   | รมการ | การตร | รรมกา | รมการ | การตร | รรมกา |
|                   |       | วจสอบ | รบริษัท |       | วจสอบ | รบริษัท |
|                   | ค่าต   |       |       | ค่าต   |       |       |
|                   | อบแทน |       |       | อบแทน |       |       |
+-------------------+-------+-------+-------+-------+-------+-------+
| ดร.ธวัชชัย          | -     | 15    | 80    | 5     | 40    | 60    |
| นาคะตะ*,**        |       | 0,000 | 0,000 | 0,000 | 0,000 | 0,000 |
+-------------------+-------+-------+-------+-------+-------+-------+
| นายสมศักดิ์ โตรักษา*  | -     | 14    | 40    | 2     | 16    | 30    |
|                   |       | 0,000 | 0,000 | 0,000 | 0,000 | 0,000 |
+-------------------+-------+-------+-------+-------+-------+-------+
| ดร.ธรรมนูญ         | -     | 14    | 40    |       | 16    | 30    |
| อานันโทไทย *,**    |       | 0,000 | 0,000 |       | 0,000 | 0,000 |
+-------------------+-------+-------+-------+-------+-------+-------+
| นายชายนิด โง้วศิริมณี  | -     |       | 35    |       |       | 25    |
|                   |       |       | 0,000 |       |       | 0,000 |
+-------------------+-------+-------+-------+-------+-------+-------+
| นางวนิดา ไวยาวัจมัย  | -     |       | 30    |       |       | 25    |
| ***               |       |       | 0,000 |       |       | 0,000 |
+-------------------+-------+-------+-------+-------+-------+-------+
| นายวิชัย สิงห์วิชา *** | -     |       | 30    |       |       | 30    |
|                   |       |       | 0,000 |       |       | 0,000 |
+-------------------+-------+-------+-------+-------+-------+-------+
| ดร.ธีระชน          | -     |       | 35    |       |       | 30    |
| มโนมัยพิบูลย์         |       |       | 0,000 |       |       | 0,000 |
+-------------------+-------+-------+-------+-------+-------+-------+
| นางพาณีพรรณ ทิสาพงศ์ | -     |       | 25    |       |       | 25    |
| ***               |       |       | 0,000 |       |       | 0,000 |
+-------------------+-------+-------+-------+-------+-------+-------+
| นายไพรัตน์ เสนาจักร์  | -     |       | 35    |       |       | 30    |
|                   |       |       | 0,000 |       |       | 0,000 |
+-------------------+-------+-------+-------+-------+-------+-------+
| นาย ปราโมทย์       | -     |       | 15    |       |       | 30    |
| เริ่มยินดี ***        |       |       | 0,000 |       |       | 0,000 |
+-------------------+-------+-------+-------+-------+-------+-------+
| นายวิทยา เนติวิวัฒน์   | -     |       | 25    | 2     |       | 30    |
| **                |       |       | 0,000 | 0,000 |       | 0,000 |
+-------------------+-------+-------+-------+-------+-------+-------+
| นายวีระยุค พันธุเพชร  | -     | 20    | 25    |       |       | -     |
|                   |       | 0,000 | 0,000 |       |       |       |
+-------------------+-------+-------+-------+-------+-------+-------+
| MR. David Bryce   | -     |       | 20    |       |       | -     |
| Van Oppen         |       |       | 0,000 |       |       |       |
+-------------------+-------+-------+-------+-------+-------+-------+
| MR. Ka Kay Yip    | -     |       | -     |       |       | 10    |
| ***               |       |       |       |       |       | 0,000 |
+-------------------+-------+-------+-------+-------+-------+-------+
| รวม               | -     | 63    | 4,35  | 9     | 72    | 3,45  |
|                   |       | 0,000 | 0,000 | 0,000 | 0,000 | 0,000 |
+-------------------+-------+-------+-------+-------+-------+-------+

หมายเหตุ: 1. ดร.ธวัชชัย นาคะตะ ลาออกจากการเป็นประธานคณะกรรมการตรวจสอบ
และได้แต่งตั้ง

นายวีระยุค พันธุเพชร เป็นประธานคณะกรรมการตรวจสอบ เมื่อวันที่ 30 เมษายน 2550

* กรรมการตรวจสอบ,กรรมการที่เป็นอิสระ

** กรรมการพิจาณาค่าตอบแทนและทรัพยากรมนุษย์

*** กรรมการลาออก

**** ครบกำหนดออกตามวาระ และสละสิทธิ์ไม่รับการเสนอชื่อเป็นกรรมการอีก

ข.) ค่าตอบแทนกรรมการบริหาร ปี 2550 – 2548 มีรายละเอียดดังนี้

  --------------------- ---------------- ---------------- ----------------
  ลักษณะตอบแทน           2550             2549             2548

                        (ล้านบาท)         (ล้านบาท)         (ล้านบาท)

  จำนวน (คน)            9                10               19

  เงินเดือน               29.91            28.79            45.76

  โบนัส                  5.21             -                11.62

  รวม                   35.12            28.79            57.38
  --------------------- ---------------- ---------------- ----------------

ค่าตอบแทนพนักงานในปี 2550 - 2548 มีรายละเอียดดังนี้

  --------------------- ---------------- ---------------- ----------------
  ลักษณะผลตอบแทน         2550             2549             2548

                        (ล้านบาท)         (ล้านบาท)         (ล้านบาท)

  จำนวน                 438              411              415

  เงินเดือน               203.77           193.05           167.82

  โบนัส                  -                -                40.14

  อื่นๆ                   49.64            15.75            29.16
  --------------------- ---------------- ---------------- ----------------

จำนวนพนักงาน ณ วันที่ 31 ธันวาคม 2550 รวมทั้งสิ้น 438 คน แยกเป็น

ผู้บริหาร 9 คน

ฝ่ายสำนักงาน 208 คน

ฝ่ายการตลาดและบริหารโครงการ 221 คน

รวม 438 คน

9.4 การกำกับดูแลกิจการ

บริษัทได้ให้ความสำคัญกับการกำกับดูแลกิจการ เพื่อให้มีการปฏิบัติหน้าที่ด้วยความโปร่งใส
และเพิ่มความสามารถในการแข่งขัน เพิ่มคุณค่าให้กับผู้ถือหุ้นในระยะยาวภายใต้จริยธรรมที่ดี
รวมทั้งยังคำนึงถึงผู้มีส่วนได้เสียอื่นและสังคมโดยรวม บริษัทได้ปฏิบัติตามหลักการกำกับดูแลกิจการที่ดี
15 ข้อ ตามแนวทางที่ตลาดหลักทรัพย์แห่งประเทศไทย กำหนด โดยมีรายละเอียดแต่ละข้อดังนี้

1. นโยบายเกี่ยวกับการกำกับดูแลกิจการ

คณะกรรมการบริษัทได้ตระหนักถึงความสำคัญของการกำกับดูแลกิจการที่ดี
เนื่องจากเป็นแนวทางในการดำเนินธุรกิจที่ทำให้บริษัทมีระบบการบริหารงานที่มีประสิทธิภาพ
และเป็นส่วนสำคัญในการส่งเสริมกิจการของบริษัทให้มีการเติบโตอย่างยั่งยืน คณะกรรมบริษัท
มีความมุ่งมั่นและตั้งใจที่จะปฏิบัติตามหลักการดังกล่าวด้วยความโปร่งใส
เพื่อเพิ่มความเชื่อมั่นให้กับผู้ถือหุ้น ผู้ลงทุน และผู้เกี่ยวข้องทุกฝ่าย
โดยได้กำหนดนโยบายและทิศทางการดำเนินงานของบริษัท ให้ความสำคัญต่อระบบการควบคุม
และการตรวจสอบภายใน กำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายและจริยธรรมทางธุรกิจ

2. สิทธิของผู้ถือหุ้น

บริษัท ได้ให้ความสำคัญเกี่ยวกับสิทธิของผู้ถือหุ้นอย่างเท่าเทียมกันดังนี้

-   สิทธิในการได้รับข้อมูลของบริษัท

  ก่อนการประชุมผู้ถือหุ้นทุกครั้ง
  ผู้ถือหุ้นจะได้รับหนังสือเชิญประชุมพร้อมทั้งรายละเอียดข้อมูลประกอบการประชุมตามวาระต่างๆ
  เป็นการล่วงหน้าไม่น้อยกว่า 15 วันก่อนวันประชุม
  ซึ่งในแต่ละวาระจะมีความเห็นของคณะกรรมการประกอบ
  เพื่อให้ผู้ถือหุ้นได้รับข้อมูลทันเวลาและเพียงพอในการตัดสินใจสำหรับการประชุม

ในปี 2551
ผู้ถือหุ้นจะได้รับหนังสือเชิญประชุมพร้อมทั้งรายละเอียดข้อมูลประกอบการประชุมตามวาระต่างๆ
เป็นการล่วงหน้าไม่น้อยกว่า 15 วันก่อนวันประชุม
นอกจากนี้บริษัทได้มีการแจ้งกำหนดการจัดประชุมสามัญผู้ถือหุ้น และวาระการประชุม ต่อ
กรรมการและผู้จัดการ ตลาดหลักทรัพย์ฯ เมื่อวันที่ 28 กุมภาพันธ์ 2551
ซึ่งปรากฏในข่าวของบริษัทบนเว็บไซด์ ของตลาดหลักทรัพย์ฯ และบน เว็บไซด์
ของบริษัทก่อนการประชุม 30 วันเพื่อเปิดโอกาสให้ผู้ถือหุ้นหรือนักลงทุนสามารถติดต่อสอบถาม ได้

-   สิทธิในการออกเสียง

  ผู้ถือหุ้นทุกรายมีสิทธิเข้าร่วมประชุมและออกเสียงอย่างเท่าเทียมกันตามข้อบังคับของบริษัท
  นอกจากนี้ บริษัท ได้เพิ่มทางเลือกให้กับผู้ถือหุ้น
  โดยจัดเตรียมหนังสือมอบฉันทะให้ผู้อื่นมาประชุมแทน
  หรือให้กับกรรมการอิสระเป็นผู้รับมอบฉันทะจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้
  ซึ่งผู้ถือหุ้นสามารถระบุมติออกเสียงในแต่ละวาระเพื่อให้ผู้รับมอบฉันทะปฏิบัติตาม
  และมีการบันทึกรายงานการประชุมถูกต้องครบถ้วน เพื่อให้ผู้ถือหุ้นสามารถตรวจสอบได้

-   สิทธิที่จะได้รับการดูแลอย่างเป็นธรรม

  ผู้ถือหุ้นจะได้รับการดูแลอย่างเท่าเทียมกันในสิทธิต่างๆ ที่ผู้ถือหุ้นพึงมีและพึงได้

3. สิทธิของผู้มีส่วนได้เสีย

บริษัทได้ตระหนักถึงความสำคัญของผู้มีส่วนได้เสียไม่ว่าจะเป็น ลูกค้า คู่แข่ง เจ้าหนี้ ผู้จำหน่าย
สินค้าหรือผู้รับเหมาก่อสร้าง ชุมชนและสังคม รวมถึงหน่วยงานภาครัฐ พนักงานบริษัท
โดยบริษัทได้พยายามดำเนินนโยบาย เพื่อให้เกิดความยุติรรมและเหมาะสมกับผู้มีส่วนได้เสียทุกกลุ่ม
ดังนี้

ผู้ถือหุ้น

บริษัทคำนึงถึงความโปร่งใสในการเปิดเผยข้อมูลสำคัญต่อผู้ถือหุ้นทุกรายอย่างถูกต้องครบถ้วนทันเวลา
โดยผ่านช่องทางต่างๆ เช่น การแจ้งข้อมูลผ่านสื่ออิเล็กทรอนิกส์ของตลาดหลักทรัพย์แห่งประเทศไทย
และการแจ้งข้อมูลผ่านทางเว็บไซด์ของบริษัท การประกาศทางหนังสือพิมพ์ การจัดทำ Press
Release หรือการจัดส่งจดหมายเป็นลายลักษณ์อักษร

ลูกค้า

นอกจากให้ความสำคัญในการก่อสร้างบ้านที่มีคุณภาพ
บริษัทยังให้ความสำคัญเรื่องจรรยาบรรณในการปฏิบัติ โดยเอาใจใส่และรับผิดชอบต่อลูกค้า
ให้บริการที่มีคุณภาพและมีมาตรฐาน รวมทั้งการแก้ปัญหาที่ลูกค้าร้องเรียนหรือให้ข้อเสนอแนะต่อบริษัท
โดยเร็วที่สุด

พนักงานบริษัท

บริษัทได้แต่งตั้งคณะกรรมการพิจารณาค่าตอบแทน
มีหน้าที่พิจารณากำหนดการจ่ายผลตอบแทนให้กับพนักงานอย่างเหมาะสม
และจัดทำคู่มือให้กับพนักงานทุกคนที่ปฏิบัติงานกับบริษัท
เพื่อให้ทราบถึงนโยบายสวัสดิการที่พนักงานพึงได้รับอย่างชัดเจน
และมีการจัดตั้งกองทุนสำรองเลี้ยงชีพเพื่อพนักงาน
รวมถึงการปรับเลื่อนตำแหน่งอย่างมีขั้นมีตอนในการพิจารณาเพื่อให้เกิดความเป็นธรรมแก่ทุกฝ่ายอย่างยุติธรรม

เจ้าหนี้

ผู้จำหน่าย สินค้า บริษัทมีรอบระยะเวลาการวางบิลและจ่ายเช็ค
หลังการส่งมอบงาน/ตรวจรับงานที่ชัดเจนโดยแจ้งผู้รับเหมาตั้งแต่ก่อนรับงาน
โดยดำเนินการจ่ายเป็นไปตามกฎระเบียบอย่างเคร่งครัด เพื่อสร้างความเชื่อมั่นให้กับเจ้าหนี้

ผู้รับเหมา บริษัทมีหลักการพิจารณาคัดเลือกผู้รับเหมาเพื่อให้ได้คุณสมบัติในการรับเหมางานของบริษัท
ที่มีประสิทธิภาพ
และเสมอภาคโดยบริษัทพิจารณากำหนดราคายุติธรรมเป็นราคากลางเปรียบเทียบราคาตลาดทั่วไป
โดยมีระดับราคาบางรายการที่สูงกว่าราคาจัดจ้างตลาดบ้าง
แต่ก็รักษาอัตราเฉลี่ยตามระดับราคาตลาด
และยังมีการพิจารณาถึงความยากง่ายของสภาพการทำงานในการกำหนดราคาด้วยในกรณีพิเศษที่มีความจำเป็นในบางครั้งโดยจะมีคณะอนุกรรมการจัดจ้างแต่ละคณะเป็นผู้พิจารณาตามความเหมาะสม
โดยพิจารณาถึงวัตถุประสงค์และความสำเร็จในการจัดซื้อจัดจ้างที่โปร่งใส นอกจากนี้
การกำหนดงวดงาน การแบ่งงวดงานค่าก่อสร้างอย่างเป็นธรรม การตรวจรับงาน การวางบิล
มีการกำหนดอย่างชัดเจนในการทำสัญญากับผู้รับเหมาเพื่อให้มีการปฏิบัติอย่างเท่าเทียมกัน
รวมทั้งกำหนดการจ่ายเงินตรงตามระเบียบบริษัท เพื่อให้ผู้รับเหมามีความมั่นใจและเติบโตไปพร้อมๆ
กับบริษัท

คู่แข่งขัน

บริษัทดำเนินนโยบายตามกรอบกติกาการแข่งขันที่ดี หลีกเลี่ยงวิธีการไม่สุจริต เพื่อทำลายคู่แข่ง

สังคมและสิ่งแวดล้อม

บริษัทตระหนักถึงคุณภาพชีวิต ความเป็นอยู่สังคม วัฒนธรรมไทย
รวมทั้งสิ่งแวดล้อมเป็นสาระสำคัญในการพัฒนาที่ดินของบริษัท
ทุกโครงการของบริษัทจะมีการออกแบบโดยมิได้เพียงพิจารณาตามข้อกำหนดของ พรบ.
จัดสรรและกฎระเบียบของหน่วยงานที่เกี่ยวข้อง
แต่บริษัทจะมองถึงคุณภาพความเป็นอยู่ของสังคมที่จะเกิดขึ้นจากการพัฒนาของบริษัท
การให้พื้นที่ส่วนกลางมากกว่าข้อกำหนดของกฎหมายเพื่อให้โครงการมีความสมบูรณ์ ทั้งต้นไม้
สถานที่พักผ่อนออกกำลังกาย สนามกีฬาสำหรับลูกบ้าน
นอกจากนี้เพื่อเป็นการร่วมรับผิดชอบสังคมบริษัทได้ร่วมกิจกรรมที่เป็นการส่งเสริมความเจริญท้องถิ่นโดยราดยางถนน(บางส่วน)บน
ถ.ประชาอุทิศเพื่อให้การจราจรในชุมชนคล่องตัวมากขึ้น มอบทุนการศึกษาให้นักเรียน
สร้างศาลาที่พักผู้โดยสารให้กับชุมชนรวมถึงการร่วมจัดกิจกรรมบริจาคอุปกรณ์เครื่องเขียน
อุปกรณ์เครื่องกีฬา และอื่นๆ ให้นักเรียนโรงเรียนต่างจังหวัด
ซึ่งบริษัทได้ให้ความสำคัญกิจกรรมที่เป็นสาธารณะประโยชน์
และพิจารณาดำเนินการตามความเหมาะสม

4. การประชุมผู้ถือหุ้น

บริษัทมีนโยบายในการดำเนินการประชุมอย่างโปร่งใสและเปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและตั้งคำถามในที่ประชุมโดยจัดสรรเวลาให้อย่างเหมาะสมเพียงพอ
นอกจากนี้บริษัทยังกำหนดให้กรรมการบริษัทรวมถึงกรรมการอิสระและผู้บริหารที่เกี่ยวข้องเข้าร่วมประชุมผู้ถือหุ้นเพื่อตอบข้อซักถามในที่ประชุม
อีกทั้งมีการบันทึกข้อซักถามและข้อคิดเห็นที่สำคัญไว้ในรายงานการประชุม เพื่อให้ผู้ถือหุ้นสามารถ
ตรวจสอบได้ภายหลัง

5. ภาวะผู้นำและวิสัยทัศน์

คณะกรรมการบริษัทประกอบด้วยผู้ที่มีประสบการณ์ มีความรู้ ความสามารถในการพัฒนาบริษัท
โดยคณะกรรมการบริษัทมีหน้าที่กำหนดนโยบายและทิศทางการดำเนินงานของบริษัทและกำกับควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพ
เพื่อก่อให้เกิดประโยชน์สูงสุดต่อบริษัท และสร้างความเชื่อมั่นให้แก่ผู้ถือหุ้น นอกจากนี้
บริษัทยังได้มีการกำหนดระบบการแบ่งแยกบทบาทหน้าที่และความรับผิดชอบระหว่างคณะกรรมการ
คณะกรรมการบริหาร คณะกรรมการตรวจสอบและผู้บริหารของบริษัทอย่างชัดเจน
รวมทั้งสำนักตรวจสอบภายในของบริษัทได้มีการตรวจสอบและมีการติดตามการดำเนินการอย่างสม่ำเสมอ
และนำเสนอต่อที่ประชุมคณะกรรมการตรวจสอบคณะกรรมการบริษัทเพื่อรับทราบทุกครั้ง

6. ความขัดแย้งทางผลประโยชน์

ที่ผ่านมา
คณะกรรมการบริษัทและคณะผู้บริหารได้พิจารณาขจัดปัญหาความขัดแย้งของผลประโยชน์อย่างรอบคอบ
ด้วยความซื่อสัตย์สุจริตอย่างมีเหตุมีผลและเป็นอิสระภายใต้กรอบ จริยธรรมที่ดี
เพื่อผลประโยชน์ของบริษัทโดยรวมเป็นสำคัญ

ดังนั้น เพื่อให้เกิดความโปร่งใสและป้องกันการแสวงหาผลประโยชน์ส่วนตน
ในการประชุมคณะกรรมการบริษัทและคณะกรรมการบริหาร
บริษัทกำหนดให้บุคคลที่มีส่วนได้ส่วนเสียในการเข้าทำรายการใด ๆ
หรืออาจมีความขัดแย้งทางผลประโยชน์กับบริษัท
งดให้ความเห็นและงดออกเสียงลงมติในรายการดังกล่าว

นอกจากนี้
บริษัทได้มีการกำหนดนโยบายและขั้นตอนการอนุมัติรายการที่อาจมีความขัดแย้งทางผลประโยชน์หรือรายการที่เกี่ยวโยงกัน
โดยได้ถือปฏิบัติตามประกาศตลาดหลักทรัพย์แห่งประเทศไทยที่ใช้บังคับการทำรายการที่เกี่ยวโยงกันอย่างเคร่งครัด
เพื่อประโยชน์ต่อผู้ถือหุ้นโดยรวมอย่าง เท่าเทียมกัน

นอกจากนี้
คณะกรรมการตรวจสอบได้เสนอคณะกรรมการบริษัทเพื่อรับทราบรายการที่เกี่ยวโยงกันและรายการที่มีความขัดแย้งทางผลประโยชน์
ซึ่งได้มีการพิจารณาความเหมาะสมอย่างรอบคอบ
และได้ปฏิบัติตามหลักเกณฑ์ที่ตลาดหลักทรัพย์แห่งประเทศไทยกำหนดในรายงานและเปิดเผยข้อมูลดังกล่าวทุกไตรมาสอย่างเคร่งครัด
รวมทั้งได้มีการเปิดเผยไว้ในรายงานประจำปีและแบบแสดงรายการข้อมูลประจำปี (แบบ 56-1)
ด้วย

ทั้งนี้ บริษัทมีนโยบายห้ามกรรมการและผู้บริหารนำข้อมูลภายในของบริษัทซึ่งยังไม่
เปิดเผยต่อสาธารณชนไปเปิดเผยเพื่อแสวงหาผลประโยชน์ส่วนตนหรือเพื่อประโยชน์แก่ผู้อื่นไม่ว่าโดยทางตรงหรือทางอ้อม
นอกจากนี้ กรรมการ ผู้บริหาร
และพนักงานของบริษัทที่ได้รับข้อมูลทางการเงินของบริษัทต้องไม่ใช้ประโยชน์จากข้อมูลดังกล่าวในระยะเวลา
1 เดือนก่อนเปิดเผยสู่สาธารณะ โดยบริษัทได้แจ้งให้กรรมการ ผู้บริหาร
และพนักงานของบริษัทข้างต้นหลีกเลี่ยงการซื้อขายหลักทรัพย์ของบริษัทก่อนที่งบการเงินจะเปิดเผยสู่สาธารณะ
รวมทั้งได้แจ้งให้กรรมการและผู้บริหารเข้าใจถึงภาระหน้าที่ในการรายงานการถือครองหลักทรัพย์ในบริษัท
ตลอดจนการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา
59 และบทลงโทษตามมาตรา 275 แห่ง พระราชบัญญัติหลักทรัพย์และตลาดหลักทรัพย์ พ.ศ. 2535
โดยบริษัทได้กำหนดบทลงโทษทางวินัยต่อพนักงานของบริษัทที่กระทำการฝ่าฝืนระเบียบข้อบังคับหรือประกาศของบริษัท
ซึ่งระบุไว้ในระเบียบข้อบังคับในการปฏิบัติงานของพนักงาน

7. จริยธรรมธุรกิจ

บริษัทได้จัดทำข้อกำหนดและถือปฏิบัติเกี่ยวกับจริยธรรมธุรกิจหรือจรรยาบรรณ (Code of ethics)
ของบริษัท เพื่อให้กรรมการและพนักงานทุกคนได้รับทราบ ยึดถือ
เข้าใจถึงมาตรฐานการปฏิบัติตนตามที่บริษัทและผู้ถือหุ้นคาดหวัง
และใช้เป็นแนวทางประพฤติปฏิบัติที่ถูกต้องในการประกอบธุรกิจ

8. การถ่วงดุลของกรรมการที่ไม่เป็นผู้บริหาร

บริษัทกำหนดให้มีกรรมการอิสระอย่างน้อย 3 คน โดยปัจจุบัน
บริษัทมีคณะกรรมการที่มีประสบการณ์และมีความรู้ ความสามารถจำนวน 9 คน ประกอบด้วย

- กรรมการที่เป็นผู้บริหาร (Executive Director) จำนวน 4 คน

- กรรมการที่ไม่ได้เป็นผู้บริหาร(Non-Executive Director) จำนวน 2 คน

- กรรมการอิสระ (Independent Director) จำนวน 3 คน

คณะกรรมการของบริษัท ทุกคน มีความเป็นอิสระอย่างเต็มที่ในการแสดงความคิดเห็น
ปัจจุบันมีกรรมการที่เป็นอิสระรวม 1 ใน 3 ของจำนวนกรรมการทั้งหมด
บริษัทให้ความสำคัญกับความเห็นของ คณะกรรมการอิสระมาก
ในกรณีที่กรรมการอิสระมีข้อท้วงติงหรือไม่เห็นด้วยในเรื่องใด
จะต้องนำเรื่องกลับไปพิจารณาทบทวนอีกครั้งหนึ่ง เพื่อหาข้อสรุปที่ชัดเจนโปร่งใสในเรื่องนั้นๆ

  9. การรวมหรือแยกตำแหน่ง

บริษัท ได้มีมติปรับผังองค์กรโดยแบ่งแยกส่วนงานหลักออกเป็น 3
ฝ่ายเพื่อให้มีความเหมาะสมกับสภาวะการในปัจจุบันโดยให้รวมสายงานในฝ่ายจัดการเข้าด้วยกันและแบ่งเป็น
3 ฝ่าย ดังนี้

ฝ่ายปฏิบัติการ มีประธานเจ้าหน้าที่ฝ่ายปฏิบัติการ เป็นผู้บังคับบัญชาสูงสุด

ฝ่ายพัฒนาธุรกิจ มีประธานเจ้าหน้าที่ฝ่ายพัฒนาธุรกิจเป็นผู้บังคับบัญชาสูงสุด

ฝ่ายการเงิน มีประธานเจ้าหน้าที่ฝ่ายการเงิน เป็นผู้บังคับบัญชาสูงสุด

ในการปรับโครงสร้างองค์กรครั้งนี้ได้มีการกำหนดขอบเขตอำนาจของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร
เป็นประกาศคำสั่งประธานกรรมการให้ถือปฏิบัติ นับแต่วันประกาศเมื่อวันที่ 16 กรกฎาคม 2550
โดยมีการแบ่งแยกหน้าที่ความรับผิดชอบออกจากกันโดยเด็ดขาดระหว่างการอนุมัติ
การบันทึกรายการทางบัญชีและการดูแลทรัพย์สิน เพื่อเป็นการตรวจสอบซึ่งกันและกันได้

10. ค่าตอบแทนกรรมการและผู้บริหาร

บริษัทมีคณะกรรมการพิจารณาค่าตอบแทนและทรัพยากรมนุษย์
ซึ่งประกอบด้วยกรรมการบริษัทที่ไม่เป็นผู้บริหาร
สามารถทำหน้าที่อย่างโปร่งใสในการพิจารณาหลักเกณฑ์ในการจ่ายและค่าตอบแทนของกรรมการและผู้บริหารระดับสูงเพื่อเสนอความเห็นต่อคณะกรรมการโดยคณะกรรมการเป็นผู้อนุมัติค่าตอบแทนของผู้บริหารระดับสูง
ส่วนค่าตอบแทนของกรรมการ คณะกรรมการจะต้องนำเสนอที่ประชุมผู้ถือหุ้นเป็นผู้อนุมัติ

การพิจารณาค่าตอบแทนกรรมการ:
คณะกรรมการบริษัทกำหนดค่าตอบแทนกรรมการไว้อย่างชัดเจนและโปร่งใส
และสูงเพียงพอที่จะดูแลและรักษากรรมการที่มีคุณสมบัติตามที่ต้องการ
กรรมการที่ได้รับมอบหมายให้เป็นกรรมการตรวจสอบจะได้รับค่าตอบแทนเพิ่มตามปริมาณงานที่เพิ่มขึ้น

การพิจารณาค่าตอบแทนผู้บริหาร :
ค่าตอบแทนผู้บริหารกำหนดตามแนวโน้มของอัตราค่าจ้างในตลาดธุรกิจที่มีขนาดใกล้เคียงกับบริษัทไปตามหลักการและนโยบายที่บริษัทเชื่อมโยงกับผลการดำเนินงานของบริษัทและผลการปฏิบัติงานของผู้บริหารแต่ละคน

11. การประชุมคณะกรรมการ

คณะกรรมการบริษัทได้กำหนดให้มีการประชุมทุกไตรมาสหรือตามประธานกรรมการบริษัทสั่งการ
เพื่อพิจารณาผลการดำเนินงานในแต่ละไตรมาสและติดตามความคืบหน้าการดำเนินงาน
โดยประธานกรรมการและประธานเจ้าหน้าที่บริหารจะร่วมพิจารณาเรื่องสำคัญเข้าวาระการประชุม
กรรมการแต่ละคนมีความเป็นอิสระที่จะเสนอเรื่องเข้าสู่วาระการประชุม

ในปี 2550 มีการประชุมคณะกรรมการบริษัทรวมทั้งสิ้น 9 ครั้ง
ที่ประชุมกรรมการบริษัทได้เชิญผู้อำนวยการฝ่ายต่างๆ
ที่รับผิดชอบเข้าชี้แจงผลการดำเนินและแสดงแผนงาน ในที่ประชุมคณะกรรมการบริษัท
และตอบคำถามประเด็นข้อสงสัยของคณะกรรมการบริษัท
รวมทั้งการรับการชี้แนะนโยบายที่สำคัญที่เกี่ยวข้อง

ตามข้อบังคับของบริษัท ในการประชุมคณะกรรมการ
ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม
ในกรณีประธานกรรมการไม่อยู่ในที่ประชุม หรือไม่สามารถปฏิบัติตามหน้าที่ได้
ถ้ามีรองประธานกรรมการหนึ่งคน ให้รองประธานกรรมการเป็นประธาน
ถ้ามีรองประธานกรรมการหลายคน ให้กรรมการซึ่งมาประชุมเลือกรองประธานกรรมการ
คนใดคนหนึ่งเป็นประธานในที่ประชุม ถ้าไม่มีรองประธานกรรมการหรือมี
แต่ไม่สามารถปฏิบัติหน้าที่ได้ ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุม
การวินิจฉัยชี้ขาดของที่ประชุม ให้ถือเสียงข้างมาก

บริษัทได้ให้ความสำคัญในการพัฒนากรรมการและผู้บริหารเพื่อการสืบทอดการบริหารในอนาคต
บริษัทตระหนักถึงความสำคัญด้านบุคลากรระดับผู้บริหาร โดยจัดอบรมหลักสูตร
“การบริหารจัดการธุรกิจอสังหาริมทรัพย์ ” โดยมีเนื้อหาของหลักสูตร
ประกอบด้วยความรู้ทางด้านอสังหาริมทรัพย์ กฎหมาย การเงิน บัญชี และการกำกับดูแลกิจการที่ดี
ฯลฯ เพื่อให้ผู้บริหารระดับสูงของบริษัทได้เรียนรู้เตรียมพร้อมในการเป็นกรรมการในอนาคต
และในส่วนของกรรมการบริษัทก็ได้เข้าร่วมอบรมหลักสูตรต่าง ๆ
ของสมาคมส่งเสริมสถาบันกรรมการบริษัทไทย
ที่จัดขึ้นสำหรับการพัฒนาและให้การสนับสนุนกรรมการบริษัท
เพื่อการกำกับดูแลกิจการที่ดีไปปฏิบัติในองค์กร

สำหรับปี 2551
ที่ประชุมคณะกรรมการบริษัทได้กำหนดวันประชุมคณะกรรมการบริษัทเป็นประจำทุกไตรมาส
เพื่อพิจารณารับรองงบการเงินประจำปีและประจำไตรมาส ที่จำเป็นล่วงหน้า รวม 4 ครั้ง
มีรายละเอียดดังนี้

ครั้งที่ 1 เพื่อพิจารณางบการเงินประจำปี 2550 ซึ่งต้องจัดการประชุมภายในวันที่ 29 กุมภาพันธ์
2551

ครั้งที่ 2 เพื่อพิจารณางบการเงินระหว่างกาลประจำไตรมาสที่ 1/2551
ซึ่งจะต้องจัดประชุมภายในวันที่ 15 พฤษภาคม 2551

ครั้งที่ 3 เพื่อพิจารณางบการเงินระหว่างกาลประจำไตรมาสที่ 2/2551
ซึ่งจะต้องจัดประชุมภายในวันที่ 15 สิงหาคม 2551

ครั้งที่ 4 เพื่อพิจารณางบการเงินระหว่างกาลประจำไตรมาสที่ 3/2551
ซึ่งจะต้องจัดประชุมภายในวันที่ 15 พฤศจิกายน 2551

เพื่อให้คณะกรรมการสามารถกำหนดแผนการทำงาน และนอกเหนือ
จากการนัดประชุมล่วงหน้าดังกล่าว
ประธานอาจขอให้เรียกประชุมคณะกรรมการเพิ่มเติมเมื่อมีความจำเป็นของฝ่ายจัดการได้

12. คณะอนุกรรมการ

บริษัทได้มีการแต่งตั้งคณะอนุกรรมการ
เพื่อช่วยในการกำกับดูแลกิจการของบริษัทและเพื่อเพิ่มประสิทธิภาพในการดำเนินงาน
ซึ่งกำหนดขอบเขตอำนาจหน้าที่ไว้อย่างชัดเจนจำนวน 4 คณะ ประกอบด้วย คณะกรรมการตรวจสอบ
คณะกรรมการบริหาร คณะกรรมการสรรหาชื่อบุคคลเพื่อเสนอเป็นกรรมการบริษัท
และคณะกรรมการพิจารณาค่าตอบแทนและทรัพยากรมนุษย์
โดยคณะกรรมการชุดย่อยได้ถูกตั้งขึ้นเพื่อการกำกับดูแลกิจการที่ดี
คณะกรรมการชุดย่อยแต่ละคณะจะทำหน้า ที่พิจารณาอย่างโปร่งใส

13. ระบบควบคุมและตรวจสอบภายใน

บริษัทได้ให้ความสำคัญต่อระบบการควบคุมภายใน
ทั้งในระดับบริหารและระดับปฏิบัติงานที่มีประสิทธิภาพ มีการกำหนดการดำเนินการของผู้ปฏิบัติงาน
ผู้บริหาร ไว้เป็นลายลักษณ์อักษรอย่างชัดเจน

สำหรับการตรวจสอบภายในได้มีการจัดตั้งสำนักตรวจสอบภายในขึ้นเฉพาะ
เพื่อรับผิดชอบช่วยตรวจสอบการปฏิบัติงานให้มีประสิทธิภาพ ทั้งนี้
หน่วยงานตรวจสอบภายในจะรายงานผลการ ตรวจสอบโดยตรงต่อคณะกรรมการตรวจสอบ

14. รายงานของคณะกรรมการ

คณะกรรมการบริษัทได้มอบหมายให้คณะกรรมการตรวจสอบเป็นตัวแทนของคณะกรรมการบริษัททำหน้าที่กำกับดูแลกระบวนการจัดทำและเปิดเผยข้อมูลในรายงานทางการเงิน
ระบบการควบคุมภายในและการตรวจสอบภายใน
เพื่อพิจารณาความเพียงพอและความเหมาะสมของระบบการควบคุมภายใน
การจัดทำงบการเงินให้ตรงต่อความเป็นจริง ครบถ้วน เพียงพอ เชื่อถือได้และมีประสิทธิภาพ

15. ความสัมพันธ์กับผู้ลงทุน

คณะกรรมการบริษัทให้ความสำคัญต่อการเปิดเผยข้อมูลที่มีผลต่อการตัดสินใจของผู้ลงทุนและผู้มีส่วนได้เสียกับบริษัทเกี่ยวกับความถูกต้อง
ครบถ้วน โปร่งใส น่าเชื่อถือ ทั่วถึง และทันเวลา ทั้งรายงานข้อมูลทาง การเงิน และข้อมูลทั่วไป
ตลอดจนข้อมูลสำคัญโดยได้เผยแพร่ข้อมูลข่าวสารต่าง ๆ เพื่อให้ผู้ลงทุน นักวิเคราะห์
และผู้สนใจโดยทั่วไปได้รับทราบโดยผ่านช่องทางการเผยแพร่ข้อมูลต่างๆ
ของตลาดหลักทรัพย์แห่งประเทศไทย ทั้งนี้ บริษัทได้จัดตั้งฝ่ายนักลงทุนสัมพันธ์
สายงานนักลงทุนสัมพันธ์และสารสนเทศ เพื่อรับผิดชอบงานเกี่ยวกับการให้บริการข้อมูล
และการเปิดเผยสารสนเทศที่สำคัญ ของบริษัท โดยติดต่อได้ที่นางสาวศิริรัตน์ วงศ์วัฒนา โทร.
0-2247-7106 โทรสาร 0-2247-3328 E-mail: sirirat@pf.co.th หรือที่ http://www.
pf.co.th/ir